**29.03.2019. godine održan je sastanak Stručnog tima.**

**Dnevni red:**

1. Izvještaji voditelj

2. Razno

Voditeljica računovodstva izvijestila je prisutne da se u 2019.godini planira kupiti 10 medicinskih kreveta, 10 ormarića s dodatkom za hranjenje te 20 antidekubitalnih madraca za potrebe Odjela zdravstvene i pojačane njege korisnika.

Planira se nadogradit sustav evidencije korisnika DOMEK što je potrebno radi bolje povezanosti i informiranosti službi koje brinu o korisniku, a vezano je za podatke o korisnicima smještenim u Domu. Nadogradnja je potrebna i zbog evidencije i dokumentacije koju medicinska služba mora voditi prema odredbama Komore medicinskih sestara.

U tijeku 2019. godine sredstava nefinancijske imovine uložit ćemo u sanaciju prilaznih stepenica koje svakodnevno koriste ne samo korisnici Doma već i građani , a s obzirom na oronulost predstavljaju opasnost zbog mogućih povreda.

U planu je sanacija kupaonice i balkona , te obnova sustava signalizacije za potrebe korisnika.

U svim radnim jedinicama poslovi se obavljaju po predviđenom planu. Uslugu smještaja trenutno koristi 236 korisnika. Za 44 korisnika obavlja se dostava obroka, 20 korisnika sami odnose obroke a 40 obroka odvozi Crveni križ. Usluge Dnevnog boravka koristi 32 korisnik.

Korisnici Dnevnog boravka sudjelovali su u svim aktivnostima s korisnicima Doma . U maskenbalu, proslavi Danu žena, a trenutno su pripreme za obilježavanje 30 godina rada Doma.

Voditeljica odjela pojačane njege izvijestila je da se od 01.04.2019. godine uvodi među smjena za njegovateljice što će pridonijeti kvalitetnijoj skrbi oko korisnika.

02.04.2019. godine korisnici imaju čajanku s ravnateljicom.

04.04.2019. godine proslavit će se rođendani korisnika rođenih u ožujku.

08.04.2019. godine – ispovijed korisnika povodom Uskrsa.

Stručni tim